CELEX: 32013D0450
Language: el
Date: 2013-07-22 00:00:00
Title: Απόφαση 2013/450/ΚΕΠΠΑ του Συμβουλίου, της 22ας Ιουλίου 2013 , σχετικά με την υπογραφή και τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας του Νίγηρα σχετικά με το καθεστώς της αποστολής CSDP της Ευρωπαϊκής Ένωσης στον Νίγηρα (EUCAP Sahel Niger)

11.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 242/1
            
         ΑΠΌΦΑΣΗ 2013/450/ΚΕΠΠΑ ΤΟΥ ΣΥΜΒΟΥΛΊΟΥ
   της 22ας Ιουλίου 2013
   σχετικά με την υπογραφή και τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας του Νίγηρα σχετικά με το καθεστώς της αποστολής CSDP της Ευρωπαϊκής Ένωσης στον Νίγηρα (EUCAP Sahel Niger)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 37, σε συνδυασμό με το άρθρο 218 παράγραφοι 5 και 6 της Συνθήκης για τη λειτουργία της Ευρωπαϊκής Ένωσης,
   Έχοντας υπόψη την πρόταση της Ύπατης Εκπροσώπου της Ένωσης για τις εξωτερικές υποθέσεις και την πολιτική ασφαλείας,
   Εκτιμώντας τα ακόλουθα:
   
               (1)
            
            
               Την 1η Ιουνίου 2012 ο πρωθυπουργός της Δημοκρατίας του Νίγηρα απηύθυνε προσκλητήρια επιστολή στην Ύπατη Εκπρόσωπο της Ένωσης για τις Εξωτερικές Υποθέσεις και την Πολιτική Ασφάλειας («ΥΕ») με την οποία παρέχει άδεια για την ανάπτυξη της αποστολής CSDP της Ευρωπαϊκής Ένωσης στο Νίγηρα (EUCAP Sahel Niger) και παρέχει προνόμια και ασυλίες στην αποστολή και το προσωπικό της, προκειμένου να εξασφαλιστεί η αποτελεσματική εκτέλεση της αποστολής σε μονομερή βάση και εν αναμονή της σύναψης μιας λεπτομερούς συμφωνίας μεταξύ της Ευρωπαϊκής Ένωσης και της Δημοκρατίας του Νίγηρα όσον αφορά το νομικό καθεστώς της αποστολής και του προσωπικού της.
            
         
               (2)
            
            
               Στις 16 Ιουλίου 2012 το Συμβούλιο εξέδωσε την απόφαση 2012/392/ΚΕΠΠΑ για την αποστολή CSDP της Ευρωπαϊκής Ένωσης στο Νίγηρα (EUCAP Sahel Niger) (1).
            
         
               (3)
            
            
               Το άρθρο 8 της απόφασης 2012/392/ΚΕΠΠΑ προβλέπει ότι το καθεστώς της EUCAP SAHEL Niger και του προσωπικού της, συμπεριλαμβανομένων ενδεχομένως των προνομίων, ασυλιών και των άλλων εγγυήσεων που απαιτούνται για την ολοκλήρωση και την εύρυθμη διεξαγωγή της EUCAP SAHEL Niger, αποτελεί αντικείμενο συμφωνίας που συνάπτεται κατ’ εφαρμογή του άρθρου 37 της Συνθήκης για την Ευρωπαϊκή Ένωση (ΣΕΕ) και σύμφωνα με τη διαδικασία του άρθρου 218 της Συνθήκης για τη λειτουργία της Ευρωπαϊκής Ένωσης.
            
         
               (4)
            
            
               Έπειτα από την έκδοση απόφασης του Συμβουλίου της 26ης Ιουλίου 2012 με την οποία επιτρέπεται η έναρξη διαπραγματεύσεων, η ΥΕ, σύμφωνα με το άρθρο 37 της ΣΕΕ, διαπραγματεύθηκε συμφωνία μεταξύ της Ευρωπαϊκής Ένωσης και της Δημοκρατίας του Νίγηρα όσον αφορά το καθεστώς της αποστολής CSDP της Ευρωπαϊκής Ένωσης στο Νίγηρα (EUCAP Sahel Niger) (εφεξής «συμφωνία»).
            
         
               (5)
            
            
               Η συμφωνία πρέπει να εγκριθεί,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία μεταξύ της Ευρωπαϊκής Ένωσης και της Δημοκρατίας του Νίγηρα σχετικά με το καθεστώς της αποστολής CSDP της Ευρωπαϊκής Ένωσης στο Νίγηρα (EUCAP Sahel Niger) εγκρίνεται εξ ονόματος της Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Ένωση.
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.
   
      Βρυξέλλες, 22 Ιουλίου 2013.
      
         
            Για το Συμβούλιο
         
         
            Η Πρόεδρος
         
         C. ASHTON
      
   
   
      (1)  ΕΕ L 187 της 17.7.2012, σ. 48.